ครม.พิจารณานโยบายมอบของขวัญปีใหม่ 2563 ให้แก่ประชาชน โดยเฉพาะมาตรการลดค่าใช้จ่ายต่างๆ
ครม.พิจารณานโยบายมอบของขวัญปีใหม่ 2563 ให้แก่ประชาชน โดยเฉพาะมาตรการลดค่าใช้จ่ายต่างๆ การประชุมคณะรัฐมนตรีวันนี้ ส่วนใหญ่เป็นวาระที่เกี่ยวข้องกับเทศกาลปีใหม่ โดยศูนย์อำนวยการความปลอดภัยทางถนน เสนอแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ.2563กระทรวงวัฒนธรรม เสนอ การจัดกิจกรรม "ความสุขแบบวิถีไทย" ส่งท้ายปีเก่า ต้อนรับปีใหม่ พ.ศ.2563กระทรวงคมนาคม เสนอ มาตรการลดค่าใช้จ่ายเพื่อเป็นของขวัญปีใหม่ให้กับประชาชน เช่น ลดราคาค่าโดยสารรถไฟฟ้าสายสีม่วงตลอดทั้งวัน ราคาสูงสุดไม่เกิน 20 บาทตลอดสายตามเงื่อนไข ตั้งแต่วันที่ 25 ธันวาคม เป็นเวลา 3 เดือน  ดอนเมืองโทลล์เวย์ จำหน่ายคูปองลดค่าผ่านทางร้อยละ 5 อายุ 5 ปี ตั้งแต่วันที่ 22 ธันวาคมนี้ เป็นเวลา 6 เดือน การทางพิเศษแห่งประเทศไทย ลดราคาค่าทางด่วน 5 บาทต่อเที่ยว ตั้งแต่วันที่ 6 มกราคม 2563 เป็นเวลา 3 เดือน ใน 6 ด่าน ที่กำหนด  ขสมก. ลดภาระค่าโดยสารให้แก่ผู้ถือ หรือ นำบัตรโดยสารอิเล็กทรอนิกส์มาใช้จ่ายค่าโดยสาร แบ่งเป็น รถโดยสารปรับอากาศลดราคา ร้อยละ 10 และรถโดยสารธรรมดา ร้อยละ 5 ตั้งแต่วันที่ 1 ธันวาคม เป็นเวลา 2 เดือน การรถไฟแห่งประเทศไทย แจกข้าวสารหอมมะลิ จากจังหวัดแพร่ ให้กับผู้โดยสารที่ซื้อตั๋วรถไฟ เป็นต้นกระทรวงพลังงาน เสนอ ขวัญปีใหม่ตรึงค่าไฟ ที่จะเกิดขึ้นในช่วง 6 เดือนแรกของปี 2563 รวมทั้งการลดราคาน้ำมัน B10, E20 ในช่วงเทศกาลปีใหม่ด้วยกระทรวงกลาโหม เสนอ แผนงาน/โครงการเพื่อมอบเป็นของขวัญปีใหม่ ปีพุทธศักราช 2563 ให้แก่ประชาชนสภาความมั่นคงแห่งชาติ เสนอ ขยายระยะเวลาการประกาศสถานการณ์ฉุกเฉินที่มีความร้ายแรง ในพื้นที่สามจังหวัดชายแดนภาคใต้ ตั้งแต่วันที่ 20 ธันวาคม 2562 ถึงวันที่ 19 มีนาคม 2563